2019 m. d. techninės priežiūros paslaugų sutarties Nr.

1 priedas

**SUTARTIES BENDRŲJŲ SĄLYGŲ PAKEITIMAI IR PAPILDYMAI**

1. Sutarties bendrųjų sąlygų 1 skyriaus sąvokos „Projektas“ apibrėžimas pakeičiamas ir išdėstomas taip:

„**Projektas** –Užsakovo parengtas statinio aprašas, techninis, darbo ir (arba) techninis darbo projektas, pagal kurį Rangovas yra įsipareigojęs vykdyti Darbus.“

1. Sutarties bendrųjų sąlygų 1 skyriaus sąvokos „Statybą leidžiantis dokumentas“ apibrėžimas pakeičiamas ir išdėstomas taip:

„**Statybą leidžiantis dokumentas –** Projekto pagrindu išduotas statybą leidžiantis dokumentas, kurio pagrindu Rangovas turi vykdyti Darbus, kuriuos pagal Sutartį prižiūri Paslaugos teikėjas.“

1. Sutarties bendrųjų sąlygų 1 skyriaus sąvokos „Užduotis“ apibrėžimas pakeičiamas ir išdėstomas taip:

„**Užduotis** – Užsakovo parengta techninė specifikacija, kurioje yra nurodytas Statinys ir Rangovo atliekami Darbai, apibūdinti reikalavimai ir / ar tikslai Paslaugų teikimo atžvilgiu, nurodyta, jei tai yra taikytina, metodai ir ištekliai, kuriuos privalo naudoti Paslaugos teikėjas ir / ar rezultatai, kurių jis privalo pasiekti.“

1. Sutarties bendrųjų sąlygų 1 skyrius papildomas sąvoka „Darbų grafikas“, kuri apibrėžiama taip:

„**Darbų grafikas** – Rangovo parengtas ir su Užsakovu suderintas detalus kalendorinis Paslaugų suteikimo, Darbų atlikimo, medžiagų tiekimo ir mokėjimų grafikas. Jei taikoma, Darbų grafike turi būti konkrečiai pažymėti pagrindiniai darbai, kuriems atlikti yra reikalingos eismo pertraukos.“

1. Sutarties bendrųjų sąlygų 2.2 punktas pakeičiamas ir išdėstomas taip:

„2.2. jis pats ir visi jo pasitelkiami darbuotojai ir kiti asmenys turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją, kompetenciją ir ją patvirtinančius privalomus turėti galiojančius dokumentus, būtinus įsipareigojimams, numatytiems šioje Sutartyje, tinkamai įvykdyti, įskaitant Paslaugų teikėjo ir jo pasitelkiamų asmenų, kurie teikdami Paslaugas pagal Sutartį geležinkelio kelių ir jų įrenginių apsaugos zonoje, iki jų pradžios būtų išlaikę saugaus elgesio geležinkelyje egzaminus AB „Lietuvos geležinkeliai“, ir turėti galiojančius nustatytos formos Valstybinės kelių transporto inspekcijos išduotus pažymėjimus. Paslaugų teikėjas Užsakovui turi pateikti darbuotojų, dirbsiančių pavojingosiose geležinkelio zonose, sąrašus su Valstybinės geležinkelio inspekcijos ar įgalioto egzaminavimo centro išduotų pažymėjimų numeriais, patvirtinančiais, kad darbuotojai yra pasirengę dirbti darbus, susijusius su geležinkelio transporto eismu.“

1. Sutarties bendrųjų sąlygų 4 punktas pakeičiamas ir išdėstomas taip:

„Šia Sutartimi Užsakovas paveda Paslaugų teikėjui Statinio Darbų, vykdomų pagal Rangos sutartį, techninę priežiūrą bei kitas šioje Sutartyje išvardintas funkcijas, bendrosios statinio statybos techninės priežiūros vadovu paskiriant Paslaugų teikėjo įgaliotą asmenį, ir įsipareigoja laiku mokėti nustatytą Paslaugų teikimo mokestį.“

1. Sutarties bendrųjų sąlygų 8 punktas pakeičiamas ir išdėstomas taip:

„8. Sutartis yra fiksuotos kainos tipo sutartis. Sutarties kaina yra nustatyta Sutarties specialiosiose sąlygose, yra galutinė ir nesikeičia per visą Sutarties galiojimo laikotarpį.*“*

1. Sutarties bendrųjų sąlygų 19 punktas pakeičiamas ir išdėstomas taip:

„19. Už suteiktas Paslaugas Paslaugų teikėjui visa Sutarties kaina bus mokama po Statinio statybos užbaigimo akto ar kito dokumento, išduodamo galiojančių teisės aktų nustatyta tvarka, užbaigus Statinio statybą, gavimo ir pateikimo Užsakovui dienos, įvykdžius visus sutartinius įsipareigojimus, po Paslaugų priėmimo-perdavimo akto pasirašymo.“

1. Sutarties bendrųjų sąlygų 20.1 punktas pakeičiamas ir išdėstomas taip:

„20.1. Statinyje ir statybos aikštelėje lankytis pagal STR1.06.01:2016 „Statybos darbai. Statinio statybos priežiūra“ reikalavimus, bet ne rečiau, kad nebūtų pažeista Darbų vykdymo technologija ir tikrinti, kad Darbai būtų atliekami laikantis Darbų grafiko, kontroliuoti statybos metu Darbams naudojamų statybos medžiagų, produktų ir įrengimų kokybę ir neleisti jų naudoti, jei jie neatitinka Projekto, statybos ir kitų normatyvinių dokumentų privalomųjų reikalavimų ir / arba nepateikti jų kokybę patvirtinantys dokumentai.“

1. Sutarties bendrųjų sąlygų 20.2 punktas pakeičiamas ir išdėstomas taip:

„20.2. paskirti Paslaugų teikėjo pasiūlyme nurodytą(-us) asmenį(-is) (jei taikoma) arba asmenis, turinčius reikiamą atestaciją (jei Paslaugų teikėjo pasiūlyme nebuvo privaloma nurodyti konkretų(-čius) asmenį(-is)) Sutarties veiklų atlikimui ir apie tai ne vėliau kaip per 2 (dvi) darbo dienas informuoti Užsakovą.“

1. Sutarties bendrųjų sąlygų 20.7 punktas netaikomas.
2. Sutarties bendrųjų sąlygų 20.8 punktas pakeičiamas ir išdėstomas taip:

„20.8. kontroliuoti, kad Darbai būtų vykdomi pagal Užsakovo pateiktus reikalavimus ir Nurodymus;“

1. Sutarties bendrųjų sąlygų 20.9 punktas pakeičiamas ir išdėstomas taip:

„20.9. esant poreikiui arba Užsakovo pageidavimu rengti gamybinius susirinkimus, surašant jų protokolus bei pasirašytinai su jais supažindinant susirinkimo dalyvius;“

1. Sutarties bendrųjų sąlygų 20.10 punktas pakeičiamas ir išdėstomas taip:

„20.10. pagal kompetenciją pildyti statybos darbų žurnalą, taip pat kontroliuoti šio žurnalo pildymą, jame pateiktų duomenų atitiktį faktiniams duomenims.“

1. Sutarties bendrųjų sąlygų 20.11 punktas pakeičiamas ir išdėstomas taip:

„20.11. kiekvieno mėnesio pabaigoje įgaliotam Užsakovo atstovui pateikti išsamią ataskaitą apie atliktus statybos priežiūros darbus bei susirinkimų protokolų kopijas. Paslaugų teikėjo pateikiamoje ataskaitoje, be kita ko, privalomi tokie duomenys:“

1. Sutarties bendrųjų sąlygų 20.18 punktas pakeičiamas ir išdėstomas taip:

„20.18. jei taikytina, kartu su Rangovu rengti Statinio užbaigimo dokumentaciją ir dalyvauti Statinio užbaigimo procedūrose;“

1. Sutarties bendrųjų sąlygų 21.1 punktas pakeičiamas ir išdėstomas taip:

„21.1. jei taikytina, suteikti priežiūros darbų vadovui įgaliojimą, reikalingą Sutartyje numatytų Paslaugų teikėjo įsipareigojimų vykdymui;“

1. Sutarties bendrųjų sąlygų 47 punktas pakeičiamas ir išdėstomas taip:

„47. Netesybos už Sutartyje numatytų prievolių nevykdymą:

47.1. Užsakovui, nesant Paslaugų teikėjo kaltės, uždelsus atsiskaityti už tinkamai Paslaugų teikėjo suteiktas Paslaugas per Sutartyje nurodytą terminą, nuo kitos dienos jam pradedami skaičiuoti 0,1 proc. dydžio delspinigiai nuo neapmokėtos sumos, įskaitant PVM, už kiekvieną uždelstą dieną, bet ne daugiau nei 20 proc. nuo Sutarties kainos, įskaitant PVM. Delspinigiai už pavėluotus mokėjimus skaičiuojami nuo kitos dienos, kai turėjo būti sumokėta į Paslaugų teikėjo banko sąskaitą iki tos dienos, kai mokėjimas buvo atliktas iš Užsakovo sąskaitos.

47.2. Paslaugų teikėjui, nesant Užsakovo kaltės, uždelsus įvykdyti savo sutartinius įsipareigojimus (pvz., nesilaikant nustatytų Paslaugų teikimo terminų, vėluojant pateikti Sutarties Bendrųjų sąlygų X skyriuje nurodytus draudimo dokumentus ir kt.), nuo kitos dienos jam pradedami skaičiuoti 0,1 proc. dydžio delspinigiai nuo Sutarties kainos, įskaitant PVM, už kiekvieną uždelstą dieną, bet ne daugiau nei 20 proc. nuo Sutarties kainos, įskaitant PVM. Delspinigiai už sutartinių įsipareigojimų uždelsimą skaičiuojami nuo kitos dienos, kai jie turėjo būti įvykdyti iki faktiško įvykdymo dienos.

47.3. Nustačius (Sutarties vykdymo metu, ar jai pasibaigus) Sutartyje ir teisės aktuose numatytų  Paslaugų teikėjo pareigų nevykdymą, už kiekvieną tokių pareigų nevykdymo atvejįPaslaugų teikėjas įsipareigoja Užsakovui sumokėti Sutarties Specialiosiose sąlygose nurodytąbaudą.“

1. Sutarties bendrųjų sąlygų X skyrius pakeičiamas ir išdėstomas taip:

„**X. DRAUDIMAS**

**59. Statinio statybos techninio prižiūrėtojo civilinės atsakomybės privalomojo draudimo reikalavimai:**

59.1. Užsakovui prieš 14 (keturiolika) kalendorinių dienų raštiškai pranešus apie Statinio statybos darbų pradžią, Paslaugų teikėjas privalo ne vėliau kaip iki Statinio statybos pradžios su Užsakovu suderinti ir savo sąskaita sudaryti statinio statybos techninio prižiūrėtojo civilinės atsakomybės privalomojo draudimo sutartį pagal Lietuvos Respublikos statybos įstatymo XI skirsnyje nustatytus reikalavimus *(neatsižvelgiant į Lietuvos Respublikos statybos įstatymo XI skirsnio 42 straipsnio 10 punktą)* bei Sutarties Specialiosiose sąlygose nustatytus reikalavimus ir pateikti Užsakovui draudimo sutarties sudarymo faktą patvirtinančius Sutarties Bendrųjų sąlygų 60.3 p. nurodytus dokumentus. Besąlyginė išskaita turi būti ne didesnė nei nurodytoji Sutarties Specialiosiose sąlygose. Draudimo apsaugos apimtis turi būti ne siauresnė nei numato Statinio statybos techninio prižiūrėtojocivilinės atsakomybės privalomojo draudimo taisyklės bei papildomai turi apimti ir neturtinę žalą. Draudimo apsaugos terminas turi apimti laikotarpį nuo statybos techninės priežiūros pradžios ir negali būti trumpesnis nei 2 metai po statybos techninės priežiūros pabaigos (statytojo objekto statybos užbaigimo akto arba deklaracijos apie statybos užbaigimą pasirašymo dienos).

60. Draudimo pateikimo ir galiojimo reikalavimai:

60.1. Paslaugų teikėjas gali sudaryti sutartis, apjungiančias kelias šiame Bendrųjų sąlygų skyriuje nurodytų draudimų rūšis.

60.2. Visų Paslaugų teikėjo sudaromų šiame Bendrųjų sąlygų skyriuje nurodytų draudimo sutarčių sąlygos iki šių sutarčių (ar, jeigu remiamasi galiojančiomis draudimo sutartimis – būtinų šių sutarčių papildymų, patikslinimų) sudarymo turi būti raštu suderintos su Užsakovu ar jo įgaliotu atstovu. Su užsakovu nesuderintos draudimo sutarčių sąlygos laikomos Užsakovui nepriimtinomis ir Užsakovui nepateiktomis *ab initio.*

60.3. Paslaugų teikėjas privalo pateikti Užsakovui civilinės atsakomybės draudimo(-ų) liudijimo(-ų) (poliso(-ų)) ir mokestinio(-ų) pavedimo(-ų), patvirtinančio(-ių) draudimo(-ų) įmokos(-ų) ar jos(-ų) dalies(-ių) sumokėjimą, patvirtintas kopijas.

60.4. Paslaugų teikėjas(-ai) savo sąskaita privalo pratęsti (atnaujinti) draudimo sutartį(-is) ir per 2 (dvi) darbo dienas nuo draudimo sutarties atnaujinimo pateikti Užsakovui tai patvirtinančius dokumentus, jeigu draudimo sutartis(-ys) pasibaigs anksčiau, negu numatyta teisės aktuose.

60.5. Jei draudimo įmoka yra mokama dalimis, po kiekvieno draudimo liudijime nurodyto draudimo įmokos sumokėjimo termino dienos, Paslaugų teikėjas privalo Užsakovui pateikti jos sumokėjimą patvirtinančio dokumento patvirtintą kopiją.

60.6. Jeigu Paslaugų teikėjas veikia jungtinės veiklos (partnerystės) pagrindu ir/ar samdosi subrangovus, tai visi kiti partneriai ir/ar subrangovai turi būti įvardinti kaip papildomi apdraustieji pateiktame draudimo liudijime (polise).

60.7. Draudimo sutartyje turi būti numatyta galimybė išmokėti draudimo išmokas Sutarties valiuta, reikalinga nuostoliams arba žalai padengti. Iš draudikų gautos draudimo išmokos turi būti naudojamos nuostoliams arba žalai padengti.

60.8. Paslaugų teikėjas privalo laikytis visų Draudimo sutartyje apibrėžtų sąlygų. Paslaugų teikėjas privalo nuolat informuoti draudikus apie bet kuriuos atitinkamus Darbų vykdymo pasikeitimus ir užtikrinti, kad sudaryta Draudimo sutartis galiotų pagal šio punkto reikalavimus.

60.9. Paslaugų teikėjas neturi teisės daryti jokių Draudimo sutarties sąlygų pakeitimų (išskyrus Draudimo sutarties šalių rekvizitų pakeitimus) be išankstinio Užsakovo sutikimo. Jeigu draudikas mėgina padaryti Draudimo sutarties sąlygų pakeitimą, tai Paslaugų teikėjas privalo nedelsdamas tai pranešti ir Užsakovui.

60.10. Jeigu Paslaugų teikėjas vykdydamas Sutartį neužtikrina Draudimo sutarties sąlygų, kurias iš jo reikalaujama atlikti ir palaikyti pagal Sutartį, arba nepateikia pakankamo įrodymo ir draudimo liudijimų kopijų pagal šio punkto reikalavimus, tai Užsakovas gali (savo nuožiūra ir nepažeisdamas bet kurios kitos teisės arba teisinės gynybos priemonių) sudaryti Draudimo sutartį šiame punkte nurodytomis sąlygomis ir sumokėti reikalingas draudimo įmokas arba turi teisę sustabdyti Paslaugų teikėjui priklausančias mokėti sumas už atliktus Darbus tol, kol Paslaugų teikėjas įvykdys visus savo įsipareigojimus, numatytus šiame punkte. Jeigu Užsakovas pats sumoka draudimo įmokas už šiame punkte numatytą Draudimo sutartį, tai Paslaugų teikėjas privalo iš Sutarties kainos grąžinti sumokėtas draudimo įmokas Užsakovui arba atitinkamai turi būti sumažinta Sutarties kaina.

60.11.Patirtus nuostolius arba žalą, jeigu jos visai arba dalinai nekompensuoja draudikai, privalo padengti Paslaugų teikėjas ir (arba) Užsakovas atitinkamai pagal prisiimtus įsipareigojimus, finansines prievoles arba atsakomybę. Tačiau jeigu Paslaugų teikėjas nesudaro Draudimo sutarties šiame punkte nurodytomis sąlygomis arba neužtikrina Draudimo sutartyje draudiko nurodytų sąlygų laikymosi, tai bet kokius nuostolius arba žalą, kuriuos pagal Draudimo sutartį būtų turėjusi atlyginti draudimo įmonė, privalo atlyginti Paslaugų teikėjas.

60.12. Paslaugų teikėjas per visą Draudimo sutarčių apsaugos galiojimo laikotarpį, nedelsdamas, t. y. per 1 (vieną) darbo dieną, kai to pareikalauja Užsakovas, turi pateikti įrodymus, patvirtinančius draudimo apsaugos galiojimą ir reguliarų draudimo įmokų mokėjimą.“

1. Sutarties bendrųjų sąlygų 63.2 punktas pakeičiamas ir išdėstomas taip:

„63.2. Paslaugos teikėjas, siekdamas pakeisti ūkio subjektą ir (ar) specialistą, turi raštu informuoti Užsakovą ne vėliau kaip prieš 3 (tris) darbo dienas ir gauti Užsakovo raštišką sutikimą.“

1. Sutarties bendrųjų sąlygų XV skyrius pakeičiamas ir išdėstomas taip:

„**XV. KITOS SUTARTIES NUOSTATOS**

75. Sutartis yra sudaryta vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu (toliau – Įstatymas) ir kitų teisės aktų nuostatomis, ir vykdoma Sutartyje bei Įstatyme numatytomis sąlygomis ir tvarka, išskyrus atvejus, kai Įstatymas ir jį įgyvendinantys teisės aktai nėra privalomi taikyti pagal Užsakovo statusą ((viešuosius) pirkimus reglamentuojančių teisės aktų reikalavimų prasme). Šalys konstatuoja ir patvirtina, jog šios Sutarties nuostatos pirkimo sąlygų nuostatoms neprieštarauja.

76. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

77. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

78. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo, išskyrus Bendrųjų sąlygų 78 punkte numatytus atvejus.

79. Paslaugų teikėjas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos yra reikalingos tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

80. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugos teikėju ar Sutarties dalyku, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – Sankcijos), Paslaugos teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių, atsakyti prieš Užsakova bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Paslaugos teikėjui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Paslaugos teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugos teikėjas, pažeidęs reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

81. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

82. Sutartis sudaryta lietuvių kalba, yra Šalių perskaityta ir suprasta. Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje.

83. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms.

84. Pirkimo dokumentai ir jų paaiškinimai (patikslinimai), jei tokių būtų, Paslaugos teikėjo pateiktas pasiūlymas ir jo paaiškinimai, jei tokių būtų, yra neatskiriamos šios Sutarties dalys.

85. Esant neatitikimams ar prieštaravimams tarp Specialiųjų sąlygų priedų, pirmenybė teikiama pirmam pagal eiliškumą, nurodytą Sutarties Specialiosiose sąlygose, priedui.

86. Sutarties Šalys, keisdamos Sutarties Bendrųjų sąlygų nuostatas, apie tai nurodo Sutarties Specialiosiose sąlygose.“

|  |  |
| --- | --- |
| **Užsakovo vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Paslaugos teikėjo vardu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |